Projekt:
Glazbena povijest Istre: ostavština poveznica sa Serenissimom

Otvorenje - Rovinj, 12. rujna 2022.:

Glazba u Istri iz doba Serenissime

U elegantnoj dvorani Multimedijalnog centra Rovinj, u nazočnosti lokalnih vlasti i brojne publike, u ponedjeljak 12. rujna s početkom u 20 sati održao se inauguracijski događaj projekta uz ilustrativne intervencije i izvedbu glazbenih djela koja predstavljaju neke od skladatelja kojima dugujemo bogatu povijesno-glazbenu baštinu Istre s njezinim kontaminacijama i međuodnosima u južnojadranskoj makroregiji.

Na otvorenju, Dubravka Svetličić, ravnateljica Pučkog otvorenog učilišta Grada Rovinja, nositelja projekta, izrazila je veliko zadovoljstvo i zahvalnost Regiji Veneto na pruženoj potpori, rezimirajući planirane aktivnosti u razdoblju od oko godinu dana: muzikološka istraživanja , objavljivanje informativnih izdanja, predavanja-koncerti na raznim lokacijama u Istri te završni događaj u Trevisu gdje je sjedište Regionalnog Orkestra Filarmonia Veneta, glavni partner. Jednako važne su uloge ostalih partnera: Zajednice Talijana Rovinj i Poreč, Hrvatsko društvo glazbenih umjetnika, Udruga za očuvanje sjećanja na istarske skladatelje sa sjedištem u Puli.

Viviana Benussi, predsjednica Zajednice Talijana Rovinj, istaknula je nazočnost u prostoriji i predstavnika časopisa Fameia Ruvignesa, te izrazila veliku zahvalnost za započeti rad i angažman škola, kako onih s nastavom na talijanskom tako i onih s nastavom na hrvatskom jezikom radi promicanja šireg poznavanja istarske povijesne baštine koja seže iz doba Serenissime. Nada se razvoju daljnjih projekata koji će uključiti Zajednicu, u okviru zaslužne strategije valorizacije povijesne baštine o kojoj se brinu tijela regije Veneto.

Franco Rota, voditelj projekta zadužen za inicijativu, istaknuo je uvjete projekta koji su pogodovali njegovoj pozitivnoj ocjeni: originalnost i znanstvenost istraživanja, opseg i kvaliteta partnerstva, digitalizacija i otvoreni pristup objavljivanja izvora iz prošlih stoljeća, identifikacija korisnika, uključivanje obrazovnih institucija i mladih kao istraživača i korisnika, organizacija događaja otvorenih za javnost u Istarskim lokalitetima (Poreč, Pula, Rovinj) i u Venetu.

David Modrušan, zamjenik gradonačelnika Grada Rovinja-Rovigno, prisustvovao je cijeloj večeri.

Vladimir Torbica, pročelnik Upravnog odjela za kulturu Istarske županije, koji zbog druge institucionalne obveze nije mogao prisustvovati otvorenju, poručio je:

„Čestitamo svim sudionicima projekta „Glazbena povijest Istre: ostavština poveznica sa Serenissimom“ jer smatramo da je to važan dio prošlosti Istre koji je nezasluženo zaboravljen, a koji je značajno obilježio i našu sadašnjost, budući da smo 5 stoljeća bili pod zaštitom Lava Svetog Marka.
Suradnja Istarske županije i Regije Veneto više je nego izvrsna, o čemu svjedoče brojni projekti koje Regija Veneto financira na području Istre u cilju očuvanja svoje materijalne i nematerijalne baštine.
A upravo je nematerijalnu baštinu poput glazbe, koja je tema vašeg projekta, najteže sačuvati i prenijeti novim generacijama.
Zbog toga vam još jednom upućujem iskrene čestitke na projektu u čiju uspješnost ne sumnjam.
Lijep pozdrav, Vladimir Torbica“

Predsjednik Regionalnog Orkestra Filarmonia Veneta, prof. Alberto Barbaro, poslao je sljedeću poruku (koja je pročitana):

„Regionalni Orkestar Filarmonia Veneta počašćen je pozivom na ovu međuregionalnu suradnju koju promovira Pučko otvoreno učilište Grada Rovinja „Glazbena povijest Istre: ostavština poveznica sa Serenissimom“. Filarmonia već dugi niz godina surađuje s poznatim tršćanskim Dirigentima i glazbenicima, a sada, s pokretanjem ovog partnerstva, drago joj je što može pridonijeti ponovnom otkrivanju i valorizaciji protagonista glazbene povijesti i evoluciji glazbene umjetnosti u Istri od pojave Mletačke republike. Zahvaljujem dr. Francu Roti te potvrđujem našu prisutnost na posljednjem zajedničkom događaju u gradu Trevisu u kasno proljeće 2023. godine.“

[bookmark: _GoBack]Aleksandra Golojka (druga slijeva), muzikologinja, profesorica klavira i znanstvena voditeljica projekta, ocrtala je likove nekih od proučavanih skladatelja, izmjenjujući kratke ilustracije na dva radna jezika s klavirskim izvedbama, a u skladbi Smareglie uz pratnju pijanistice Jadranke Celić Bernaz, te za najstariju glazbu, pridružile su joj se flautistice Samanta Stell i Nataša Dragun.

Predstavljeni su sljedeći autori: Andrea Antico da Montona (rođen 1470.), prvi dokumentirani plodni istarski skladatelj; Francesco Sponga-Usper (Rovinj 1561., Venecija 1641.); Giuseppe Tartini (Piran 1692., Padova 1770.), sigurno najznačajniji i najpoznatiji u svijetu; Stefano Rota (1824.-1916.), posljednji potomak piranske grane momjanskih grofova i unuk mletačke plemkinje Agnese Negri, kustos piranskog Gradskog arhiva, nedavno otkriven kao strastveni glazbenik; konačno Antonio Smareglia (Pula 1854., Grado 1929.), poznati autor glazbenih djela nadahnutih trenucima istarskog života i njezinog folklora.

* * *

Video snimka događaja dostupna je na YouTube stranici https://youtu.be/zK4DgUcfG54

Među izvješćima pronađenim u tisku, navodimo članke La Voce del Popolo, ur. on-line dd. 14.9.22. https://lavoce.hr/cultura-e-spettacoli/il-lascito-dei-compositori-dellistria i Glasa Istre (u prilogu) 

